ข้อบังคับกระทรวงการคลังข้อบังคับกระทรวงการคลังว่าด้วยการซื้อเงินตราต่างประเทศและหลักทรัพย์ต่างประเทศเพื่อนำไปใช้ประโยชน์ในการชำระหนี้เมื่อถึงกำหนด(ฉบับที่ ๓)พ.ศ. ๒๕๕๐ โดยที่เป็นการสมควรปรับปรุงข้อบังคับกระทรวงการคลังว่าด้วยการซื้อเงินตราต่างประเทศและหลักทรัพย์ต่างประเทศเพื่อนำไปใช้ประโยชน์ในการชำระหนี้เมื่อถึงกำหนด พ.ศ. ๒๕๓๕ และที่แก้ไขเพิ่มเติมเนื่องจากได้มีการโอนภารกิจของกรมบัญชีกลางในส่วนของการบริหารหนี้สาธารณะการบริหารชำระหนี้ของรัฐบาลรวมทั้งภารกิจตามข้อบังคับนี้ มาอยู่ในความรับผิดชอบของสำนักงานบริหารหนี้สาธารณะอาศัยอำนาจตามความในมาตรา๗ (๕) แห่งพระราชบัญญัติเงินคงคลัง พ.ศ. ๒๔๙๑ซึ่งแก้ไขเพิ่มเติมโดยพระราชบัญญัติเงินคงคลัง (ฉบับที่ ๔) พ.ศ. ๒๕๓๔รัฐมนตรีว่าการกระทรวงการคลัง โดยความเห็นชอบของคณะรัฐมนตรี จึงออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับกระทรวงการคลังว่าด้วยการซื้อเงินตราต่างประเทศและหลักทรัพย์ต่างประเทศเพื่อนำไปใช้ประโยชน์ในการชำระหนี้เมื่อถึงกำหนด (ฉบับที่ ๓) พ.ศ. ๒๕๕๐ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกความในข้อ ๓ของข้อบังคับกระทรวงการคลังว่าด้วยการซื้อเงินตราต่างประเทศและหลักทรัพย์ต่างประเทศเพื่อนำไปใช้ประโยชน์ในการชำระหนี้เมื่อถึงกำหนด พ.ศ. ๒๕๓๕ซึ่งแก้ไขเพิ่มเติมโดยข้อบังคับกระทรวงการคลังว่าด้วยการซื้อเงินตราต่างประเทศและหลักทรัพย์ต่างประเทศ เพื่อนำไปใช้ประโยชน์ในการชำระหนี้เมื่อถึงกำหนด (ฉบับที่๒) พ.ศ. ๒๕๓๙ และให้ใช้ความต่อไปนี้แทนข้อ ๓ ให้มีคณะกรรมการคณะหนึ่งเรียกว่า คณะกรรมการพิจารณาการนำเงินคงคลังไปซื้อเงินตราและหลักทรัพย์ต่างประเทศ ประกอบด้วย รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินเป็นประธานกรรมการและผู้ว่าการธนาคารแห่งประเทศไทย อธิบดีกรมบัญชีกลางผู้อำนวยการสำนักงานเศรษฐกิจการคลังและผู้อำนวยการสำนักงานบริหารหนี้สาธารณะเป็นกรรมการโดยมีผู้อำนวยการสำนักบริหารการชำระหนี้และสารสนเทศเป็นกรรมการและเลขานุการและผู้อำนวยการส่วนบริหารการชำระหนี้รัฐบาลเป็นกรรมการและผู้ช่วยเลขานุการคณะกรรมการมีอำนาจหน้าที่ดังนี้๓.๑พิจารณาสกุลเงินตราและจำนวนเงินที่ต้องชำระตามสัญญาเงินกู้เพื่อขออนุมัติใช้เงินคงคลังไปซื้อเงินตราต่างประเทศหรือหลักทรัพย์เพื่อใช้ชำระหนี้นั้น๓.๒พิจารณานำเงินคงคลังไปซื้อเงินตราต่างประเทศหรือหลักทรัพย์เพื่อใช้ชำระหนี้ตามข้อ๓.๑ ตามวิธีการที่เห็นสมควร๓.๓พิจารณาการนำเงินตราต่างประเทศฝากธนาคาร๓.๔กำหนดหลักเกณฑ์วิธีปฏิบัติเกี่ยวกับการควบคุมดูแลหลักทรัพย์ตลอดจนพิจารณาแต่งตั้งผู้เก็บรักษาหลักทรัพย์และอื่น ๆ ที่เกี่ยวข้อง๓.๕พิจารณาค่าใช้จ่ายต่าง ๆ อันอาจเกิดขึ้นจากการดำเนินการตามข้อบังคับนี้๓.๖รายงานผลการดำเนินงานให้รัฐมนตรีทราบคณะกรรมการมีอำนาจแต่งตั้งคณะอนุกรรมการเพื่อพิจารณาเรื่องที่อยู่ในอำนาจหน้าที่ของคณะกรรมการได้ตามที่เห็นสมควรข้อ ๔ให้ยกเลิกความในข้อ ๖.๑ ของข้อบังคับกระทรวงการคลังว่าด้วยการซื้อเงินตราต่างประเทศและหลักทรัพย์ต่างประเทศเพื่อนำไปใช้ประโยชน์ในการชำระหนี้เมื่อถึงกำหนด พ.ศ. ๒๕๓๕และให้ใช้ความต่อไปนี้แทนข้อ ๖.๑ ธนาคารของรัฐ หรือธนาคารที่กระทรวงการคลังให้ความเห็นชอบข้อ ๕ให้ยกเลิกความในข้อ ๗ แห่งข้อบังคับกระทรวงการคลังว่าด้วยการซื้อเงินตราต่างประเทศและหลักทรัพย์ต่างประเทศเพื่อนำไปใช้ประโยชน์ในการชำระหนี้เมื่อถึงกำหนด พ.ศ. ๒๕๓๕และให้ใช้ความต่อไปนี้แทนข้อ ๗ การเปิดบัญชีเงินฝากธนาคารให้เปิดในนามของสำนักงานบริหารหนี้สาธารณะข้อ ๖ให้ยกเลิกความในข้อ ๘ของข้อบังคับกระทรวงการคลังว่าด้วยการซื้อเงินตราต่างประเทศและหลักทรัพย์ต่างประเทศเพื่อนำไปใช้ประโยชน์ในการชำระหนี้เมื่อถึงกำหนด พ.ศ. ๒๕๓๕และให้ใช้ความต่อไปนี้แทนข้อ ๘ ในการถอนเงินในบัญชีเงินฝากธนาคารให้รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินและผู้อำนวยการสำนักงานบริหารหนี้สาธารณะหรือรองผู้อำนวยการสำนักงานบริหารหนี้สาธารณะลงนามร่วมกันข้อ ๗ให้ยกเลิกความในข้อ ๑๙ของข้อบังคับกระทรวงการคลังว่าด้วยการซื้อเงินตราต่างประเทศและหลักทรัพย์ต่างประเทศเพื่อนำไปใช้ประโยชน์ในการชำระหนี้เมื่อถึงกำหนด พ.ศ. ๒๕๓๕และให้ใช้ความต่อไปนี้แทนข้อ ๑๙ ให้สำนักงานบริหารหนี้สาธารณะมีหน้าที่จัดการดูแลเกี่ยวกับเงินตราต่างประเทศและหลักทรัพย์ ดังนี้๑๙.๑ดูแลดอกเบี้ยและดอกผลที่ได้รับจากการนำเงินตราต่างประเทศฝากธนาคารหรือจากการซื้อหลักทรัพย์และนำส่งเป็นรายได้แผ่นดินตามข้อ ๑๐ และ ๑๖๑๙.๒เก็บรักษาหลักฐานการฝากเงินกับธนาคาร และเก็บรักษาหลักทรัพย์หรือแต่งตั้งผู้ทำหน้าที่เก็บรักษาหลักทรัพย์ตามที่คณะกรรมการเห็นสมควร๑๙.๓จัดทำทะเบียนควบคุมเงินตราต่างประเทศที่ฝากธนาคารและหลักทรัพย์ที่ซื้อไว้ตลอดจนรายงานยอดคงเหลือของบัญชีเงินฝากธนาคารและรายละเอียดของหลักทรัพย์เสนอรัฐมนตรีเพื่อทราบภายในสี่สิบห้าวันนับจากวันสิ้นปีงบประมาณ๑๙.๔ดำเนินการชำระหนี้ตามข้อ ๑๗ และ ๑๘๑๙.๕ดำเนินการอื่นใด ตามที่กระทรวงการคลังมอบหมายข้อ ๘ให้ยกเลิกความในข้อ ๒๐ ของข้อบังคับกระทรวงการคลังว่าด้วยการซื้อเงินตราต่างประเทศและหลักทรัพย์ต่างประเทศเพื่อนำไปใช้ประโยชน์ในการชำระหนี้เมื่อถึงกำหนด พ.ศ. ๒๕๓๕และให้ใช้ความต่อไปนี้แทนข้อ ๒๐ ค่าใช้จ่ายใด ๆ ที่เกิดขึ้นจากการดำเนินการตามข้อบังคับนี้ให้จ่ายจากเงินที่ตั้งไว้ในงบประมาณรายจ่ายประจำปีของสำนักงานบริหารหนี้สาธารณะแผนงานจัดการทรัพย์สินและหนี้สินของรัฐงานบริหารการชำระหนี้ประกาศ ณ วันที่ ๒ตุลาคม พ.ศ. ๒๕๕๐ฉลองภพ สุสังกร์กาญจน์รัฐมนตรีว่าการกระทรวงการคลังวัชศักดิ์/ผู้จัดทำ๒๙ ตุลาคม ๒๕๕๐ก้องเกียรติ/ผู้จัดทำ๔ พฤศจิกายน ๒๕๕๑ชุติมา/ปรับปรุง๒๕ พฤษภาคม ๒๕๖๑[๑] ราชกิจจานุเบกษา เล่ม ๑๒๔ ง/ตอนพิเศษ ๑๕๗ ง/หน้า ๕/๑๗ ตุลาคม ๒๕๕๐